google/wiki40b huggingface dataset:
John Franklin Enders

Životopis

Pochádzal z rodiny bankového riaditeľa po ktorom zdedil miliónový majetok. Po štúdiu na Yale University slúžil v roku 1918 v armáde ako letecký inštruktor a od roku 1922 obchodoval s nehnuteľnosťami. Zapísal sa na Harvard University, kde študoval jazyky a chcel sa stať učiteľom. Nakoniec sa rozhodol pre štúdium biomedicíny, najmä infekčných chorôb. Roku 1930 tu získal titul Ph.D. a prednášal a bádal, od roku 1946 pracoval v bostonskej detskej nemocnici.

Dielo

Od roku 1938 študoval vírusy cicavcov a v roku 1941 s kolegami pripravil serologický test na mumps. So svojimi mladšími kolegami Thomasom H. Wellerom a Frederickom C. Robbinsom publikoval roku 1949 svoj objav, že vírus detskej obrny (poliomyelitída) možno úspešne pestovať in vitro na rôznych typoch tkanív. Tým mohli obmedziť pokusy na živých zvieratách, otvorili cestu k vývoju vakcín proti vírusovým ochoreniam a roku 1954 boli vyznamenaní Nobelovou cenou. Na základe ich techniky vyvinul roku 1952 Jonas Salk prvé vakcíny proti detskej obrne, neocenil však náležite podiel svojich predchodcov. Roku 1954 izoloval Enders so spolupracovníkmi vírus osýpok a roku 1960 začal plošne testovať vakcínu proti osýpkam. O rok neskôr bol oznámený úspech a v roku 1963 sa deaktivovaná vakcína dostala na trh.

Ocenenia

Roku 1946 bol zvolený za člena American Academy of Arts and Sciences, 1953 dostal Presidential Medal of Freedom, najvyššie civilné vyznamenanie v USA, 1954 Nobelovu cenu, roku 1962 Rudolf-Diesel-Medaille. a roku 1967 bol zvolený za člena Kráľovskej spoločnosti v Londýne. 13 univerzít mu udelilo čestný doktorát.
Nové Holandsko

Nové Holandsko je historický názov pre dnešnú Austráliu. Meno prvýkrát použil holandský moreplavec a objaviteľ Abel Tasman (podľa holandskej provincie Holandsko) v roku 1644 a používalo sa ďalších 150 rokov.
Po založení osady v Novom Južnom Walese sa termínom Nové Holandsko označovala západná časť Austrálie, ktorá v tom čase nebola na rozdiel od východnej časti do Nového Južného Walesu zahrnutá. Šlo teda zhruba o územie, ktoré sa dnes nazýva Západná Austrália.
Britský kartograf a moreplavec Matthew Flinders v roku 1804 odporučil používanie názvu Austrália miesto termínu Nové Holandsko, avšak až po roku 1824 britská vláda tento názov oficiálne schválila. V Holandsku sa výraz Nieuw Holland používal pre austrálsky kontinent až do konca 19. storočia, v súčasnosti však tento názov takmer úplne vymizol.
Martinus Thomsen

Životopis

Jeho rodný dom „Moskilvad“, ktorý je teraz otvorený pre záujemcov, svedčí o chudobnom detstve. Matka bola slobodná a pracovala ako gazdiná. 
Po birmovke sa Martinus stal kováčskym učňom. Musel ale s tým prestať, lebo bol príliš slabý na takú ťažkú prácu. Namiesto toho sa stal poľnohospodárskym robotníkom. V roku 1910 sa vyučil za mliekara a pracoval v rôznych mliekárňach v Dánsku, až kým sa nepresťahoval do Kodane v roku 1917. Tu pracoval ako strážnik a poštár až do roku 1920. Potom sa zamestnal ako úradník v mliekárni Enigheden.
Určitý čas sa cítil priťahovaný k myšlienke stať sa misionárom, no nesúhlasil s vtedajšou interpretáciou mnohých kresťanských dogiem.

Kozmické vedomie v 30-rokoch

V marci roku 1921 prežil niekoľko silných duchovných zážitkov, ktoré znamenali údajné hlboké rozšírenie jeho vedomia. V knihách Okolo zrodenia mojej misie a Intelektualizované kresťanstvo tieto zážitky podrobne popisuje.
Odmietal kult osobnosti, či status sekty. Hlavným zmyslom jeho života bolo napísať a odovzdať svoje kozmické poznanie.
Ayat-sur-Sioule

Poloha

Obec má rozlohu 14,2 km². Najvyšší bod je položený 716 m n. m. a najnižší bod 360 m n. m.

Obyvateľstvo

Počet obyvateľov obce je 145 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Agraios (syn Temena)

Agraios (starogr. Ἀγραῖος – Agraios) je v gréckej mytológii syn argejského kráľa Temena, pochádzajúceho z rodu Heraklovcov.
Kráľ Temenos bol okrem neho otcom synov Keisa, Keryna, Falka, Agelaa, Eurypyla, Kallia, Isthmia, Klyta a dcéry Hyrnétho.Keďže funkciou veliteľa vojsk v Argu Temenos nemenoval ani jedného zo svojich synov, ale uprednostnil Déifonta, manžela svojej dcéry Hyrnethy, synovia zosnovali proti nemu sprisahanie a zosadili ho.(podľa inej verzie ho dali zavraždiť) Vlády v Argu sa potom zmocnil Temenov najstarší syn Keisos.
Bratia dosiahli svoj cieľ, ktorým bol trón v Argu, ale neupustili od svojho zámeru pomstiť sa Déifontovi, aj keď sa medzitým s manželkou preťahoval do mesta Epidauros. Keisos a jeho bratia nakoniec dospeli k názoru, že Déifontovi najviac ublížia, ak sa im podarí Hyrnétho od neho odlúčiť. Do Epidauru potom odišli na voze len Kerynes s Falkeom, lebo najmladšiemu Agraiovi sa tento nápad nepáčil. Len čo dorazili, nechali voz pod hradbami a po poslovi odkázali sestre, že sa s ňou chcú porozprávať. Hyrnétho prišla na dohodnuté miesto, ale ich horlivé reči, ktoré ju mali od manžela odpútať ju len zarmútili. Keď nepochodili, prišli na nápad, že ju unesú. Po únose ich potom Déifontes prenasledoval a hneď ako ich dohonil, šípom zabil Keryna, ale na Falka, ktorý držal Hyrnétho, sa neodvážil vystreliť, lebo sa bál, že schybí. Keď sa ju potom snažil dostať z jeho zovretia, Hyrnétho bratom navlačovaná, počas ich zúrivého boja na následky zranení umrela.
Róbert Halák

Biografia

Narodil sa 4. septembra 1977 v Šali. Vyrastal v dedine Vlčany, kde aj navštevoval základnú školu v rokoch 1984-1992. V roku 1992 ho neprijali na Bratislavské konzervatórium, tak nastúpil na SPŠCH v Šali. V roku 1993 ho už na druhý raz prijali a tak od septembra nastúpil do prvého ročníka hudobno-dramatického odboru, kde v roku 1997 zmaturoval. Počas štúdia hosťoval v divadle Nová scéna.
Od roku 1997 je členom umeleckého súboru divadla Nová scéna v Bratislave. V roku 2008 získal cenu Litfondu za postavu Tonyho, West Side Story.
Solisková voda

Vznik

Tečie v Podtatranskej kotline, vzniká v podcelku Tatranské podhorie bifurkáciou Bieleho Váhu. Od hlavného koryta Bieleho Váhu sa oddeľuje sprava na západojuhozápadnom úpätí Rakytovca (1 325,4 m n. m.), západne od osady Štrbské Pleso, v nadmorskej výške približne 1 215 m n. m.
Emil Černaj

Životopis

Gymnázium študoval v Nitre, filozofiu vo Vidinej a teológiu v Ríme, kde ho v roku 1951 vysvätili za kňaza. Tesne po vysvätení ho Rím vyslal na 20 rokov ako misionára do Indonézie na ostrov Flores. Počas svojho pôsobenia tu postavil kostol, niekoľko kaplniek a škôl, ale aj kníhkupectvo a seminár pre kňazskú výchovu domorodcov. Po 20 rokoch odchádza na Filipíny. Do jeho tamojšej farnosti patril aj prezident Filipín, od ktorého sa mu dostalo pocty viackrát s ním povečerať. Z Filipín odišiel na 5 rokov do Spojených štátov amerických, kde pôsobil medzi americkými Slovákmi, hlavne v mestách Chicago, New York, Cleveland a Pittsburgh. V roku 1975 odchádza do Austrálie na misiu medzi tamojších Slovákov v Sydney, Brisbane, Wollongongu a Canberre. Získal pozemok v Sydney a v roku 1982 dal postaviť slovenský kostol zasvätený sv. Cyrilovi a sv. Metodovi. V Austrálii zorganizoval zbierku na národný poklad, začo bol aj vyznamenaný. Páter Černaj sa zaslúžil aj o postavenie nového kostola v jeho rodnom meste Žiar nad Hronom. Na tento kostol vyzbieral podstatnú časť finančných prostriedkov od krajanov po celom svete. Po jeho smrti všetky jeho celoživotné úspory boli venované na dostavbu kostola v Žiari nad Hronom. V máji roku 2000 umrel v štáte New York a pochovaný je v meste Chicago.
Villié-Morgon

Poloha

Obec má rozlohu 18,74 km². Najvyšší bod je položený 689 m n. m. a najnižší bod 212 m n. m.

Obyvateľstvo

Počet obyvateľov obce je 1 886 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Miraval-Cabardes

Poloha

Obec má rozlohu 12,16 km². Najvyšší bod je položený 848 m n. m. a najnižší bod 313 m n. m.

Obyvateľstvo

Počet obyvateľov obce je 45 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hlavný poddôstojník Ozbrojených síl Slovenskej republiky

Hlavný poddôstojník Ozbrojených síl Slovenskej republiky (HPoD OS SR) je vojenská fukcia v Ozbrojených silách Slovenskej republiky. „Zodpovedá za celý poddôstojnícky zbor a mužstvo, ktorý je chrbtovou kosťou ozbrojených síl a spolupodieľa sa na vytváraní predpisov k výcviku“. Podľa kpt. Milana Vargu, hovorcu Ozbrojených síl hlavný poddôstojník OS SR „slúži ako poradca a konzultant náčelníka generálneho štábu z radov starších predstaviteľov zboru poddôstojníkov a mužstva“. Súčasný hlavným poddôstojníkom je od 1. septembra 2012 štábny nadrotmajster Vladimír Beluš.

Dejiny

Funkciu zaviedol jedným z prvých vo svojej funkcii vtedajší náčelník Generálneho štábu gen. Ľubomír Bulík. Odvtedy bola funkcia hlavného poddôstojníka zavedená vo všetkých útvaroch veľkosťou od prápora vyššie. Štbn nadrtm Richard Fabricius medzi svoje tri priority zaradil „Výcvik, výcvik a ešte raz výcvik. To sú moje tri hlavné priority na nadchádzajúce obdobie“. Vo svojej funkcii pôsobil aj v Afganistane. Po skončení fukncie odišiel do NATO školy v Oberamergau kde kde bude veliť trom poddôstojníckym kurzom.
Kunerad

Dejiny

Obec pod názvom Hunyarad sa spomína pomerne neskoro, až 1490. Osada vznikla v údolí potoka Bystrička ako zemianska obec. Patrila k zemianskym rodinám Práznovských a Athalmyovcov. V roku 1990 tu bol dobudovaný Kostol Povýšenia svätého Kríža.
Italické jazyky

Italické jazyky sú vetva indoeurópskych jazykov.
Italickými jazykmi sa hovorilo v staroveku v strednej a južnej časti Apeninského polostrova.
Štandardný model

Historický vývoj

V roku 1960 navrhol Sheldon Glashow teoretickú možnosť ako skombinovať elektromagnetickú a slabú interakciu do jednotnej teórie. O sedem rokov neskôr doplnili Steven Weinberg a Abdus Salam navrhnutý teoretický model o Higgsov mechanizmus, ktorý priamo determinuje hmotnosti elementárnych častíc popísaných v rámci štandardného modelu. Špeciálne ide hlavne o hmotnosti W a Z bozónov a fermiónov. Higgsov mechanizmus takisto vysvetľuje, akým spôsobom "získavajú" hmotnosť kvarky a leptóny.
Po objave slabých neutrálnych prúdov v CERNe spôsobených výmenou Z bozónov sa elektroslabá teória stala široko akceptovanou.  Glashow, Salam a Weinberg, tvorcovia tejto teórie, následne dostali v roku 1979 Nobelovú cenu za fyziku. Neskôr, v r. 1981 boli experimentálne objavené bozóny W a Z. Experimentálne boli určené ich hmotnosti, pričom tieto boli v dobrej zhode s predpoveďami poskytnutými Štandardným modelom.
Teória silnej interakcie, získala svoju modernú podobu v rokoch 1973 – 74, kedy experimenty potvrdili, že hadróny sú zložené zo zlomkovo nabitých kvarkov.

Prehľad

V súčasnosti sú hmota a energia najlepšie pochopené v pojmoch kinematiky a interakcií elementárnych častíc. Fyzikálne poznanie v súčasnosti smeruje k zredukovaniu fundamentálnych zákonitostí popisujúcich správanie sa a interakcie doteraz známych foriem hmoty a energie na čo najmenší súbor zákonov a teórií. Cieľom je nájsť takzvanú
teóriu všetkého, ktorá by zjednotila všetky doteraz známe teórie do jednej jedinej integrovanej teórie. Predstavou je, že minimálne v princípe by z nej bolo možné odvodiť správane sa všetkej hmoty a energie a že všetky doteraz známe zákony by boli špeciálnymi prípadmi takejto nadradenej teórie.
Štandardný model je vnímaný práve ako jeden z krokov k takejto zjednocujúcej teórii. Sú v ňom zahrnuté dve súčasné teórie – elektroslabá interakcia a kvantová chromodynamika. Štandardný model predstavuje vnútorne konzistentnú teóriu popisujúcu silné, slabé, a elektromagnetické interakcie medzi časticami v pojmoch kvantovej teórie poľa. Matematická formulácia štandardného modelu využíva kvantovanie fyzikálnych polí pomocou procesu nazývaného druhé kvantovanie.

Polia vystupujúce v štandardnom modeli

Štandardný model popisuje nasledujúce polia:

Hmotnosti CKM matica

Zvyšné interakcie sú vo všeobecnosti Yukawove interakcie spinom spin-0 spin-¹⁄₂, pričom ich existuje mnoho. Ustanovujú väčšinu voľných parametrov v modeli. Yukawove dvojičky generujú hmotnosti a zamiešanie ako Higgs dostáva svoje vákuovo očakávanú hodnotu.
Pojem L*HR generuje pojem hmotnosti pre každú z troch generácií leptónov. Existuje ich deväť, ale matica môže byť diagonalizovaná premenovaním L a R. Keďže len horný komponent H je nenulový, horný SU(2) komponent L sa mieša s R a vytvára elektrón, mión a tauón, pričom zanecháva nižší nehmotný komponent, neutríno.
Pojem QHU  generuje hmotnosti s horným, kým QHD generuje hmotnosti s dolným spinom. Ale, keďže v každej generácii sa nachádza viac ako jeden pravotočivý samostatný jedinec, nie je možné diagonalizovať ako dobrú základňu pre polia a existuje tiež CKM matrica navyše.
Kalamis Mladší

Kalamis (starogr. Κάλαμις) bol grécky sochár v 4. storočí pred Kr.
Kalamis pochádzal zrejme z Atén. O jeho dielach nemáme správy, jedine grécky cestovateľ Pausanias uvádza, že počas návštevy Delf, antického mesta na upätí hory Parnas, videl sochárske diela jeho žiaka Praxia: „Na chrámovom štíte sa nachádzajú Artemis, Léto, Apolón a Múzy, ďalej zapadajúci Hélios, Dionýzos a Thyijské ženy. Prvé sochy zhotovil Aténčan Praxias, Kalamidov žiak...“
Keďže Praxias žil v 4. storočí pred Kr., nemohol byť jeho učiteľ totožný so slávnym Kalamidom z 1. polovice 5. storočia pred Kr.
Maginotova línia

Maginotova línia bol francúzsky systém opevnení na francúzsko-nemeckej hranici proti útokom Nemcov. Pozostával z betónových opevnení, prekážok, guľometných hniezd a pod. 
Vybudovaná bola v rokoch 1929-1934 na severnej a východnej hranici Francúzska v dĺžke 150 kilometrov. Pomenovaná je podľa francúzskeho ministra vojny Maginota. Svojho času to bol najväčší systém opevnení na svete, tvoril ho systém pevností (Ensemble, Gros Ouvrages, Petit Ouvrages), kazemát, blokov (blocks), úkrytov (abris), pozorovateľní (observatories) a prekážok. Všetko sa členilo na opevnené oblasti a sektory.
Pokladala sa za neprekonateľnú, svoj účel však nesplnila, pretože počas druhej svetovej vojny ju nemecké vojská obišli cez Belgicko a Luxembursko. Priviedla Francúzsko k fatálne chybnému odhadu situácie. Defenzívna stratégia zapríčinila francúzsku porážku na jar roku 1940.
Niekedy sa pojem používa aj pre podobný systém na hraniciach Francúzska s Talianskom (pozri Alpská línia).
Argueil (obec)

Poloha

Obec má rozlohu 6,95 km². Najvyšší bod je položený 210 m n. m. a najnižší bod 100 m n. m.

Obyvateľstvo

Počet obyvateľov obce je 340 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ríbezľa biela

Ríbezľa biela alebo biela ríbezľa je - skôr neformálny - taxón, ktorý sa v literatúre dnes považuje za odrodu druhu ríbezľa červená či súhrnné označenie niektorých kultivarov tohto druhu či farebný variant tohto druhu, alebo za krížence tohto druhu a niektorých veľmi podobných druhov. Ako latinské meno sa v literatúre uvádza Ribes niveum, Ribes vulgare, Ribes sativum a pod., ale všetky tieto názvy sa v literatúre používajú aj na označenie iných taxónov (systematika známych ríbezlí je totiž značne sporná).
Plody sú žltkasté, ružovkasté (alebo skoro biele) bobule, s mierne kyslastou chuťou. Táto rastlina sa dá dobre pestovať na Slovensku a v iných oblastiach mierneho podnebného pásma. Bobule rastú na vetvičkách v malých strapcoch.
Rastlina sa rozmnožuje odrezkami alebo aj semenami vo svojich plodoch. Plody vznikajú opelením kvetu hmyzom, ktorý kvet opeľuje. Plod má obyčajne 6-8 semien. Plody sa môžu konzumovať bez úpravy, v kompóte, alebo sa hodia ako príloha k jedlám.
Zuzana Szatmáry

Súčasné pôsobenie

Dnes prednáša a publikuje doma aj v zahraničí. Aktívne spolupracuje s denníkmi Pravda, SME a v Česku s Lidovými novinami. Je spoluzakladateľkou Grémia III. sektoru a Nadácie Charty 77, kde v súčasnosti pôsobí ako výkonná a programová riaditeľka. Táto nadácia sa dnes venuje najmä bezplatnému právnemu poradenstvu. Aktívne sa vyjadruje k ľudsko-právnym otázkam a ochrane menšín. V roku 2005 jej vyšla úspešná zbierka básni Rozumné srdce s ilustráciami slovenského výtvarníka Františka Guldana. Stála aj pri zrode slovensko-židovských novín Delet (hebrejsky Dvere). Noviny vychádzajú od leta 2010 len v internetovej verzii. Jej syn Michael je šéfredaktorom a vydavateľom Delet.

Dielo

Rozumné srdce (zbierka básní) Levice: Koloman Kertész Bagala – L.C.A., 2005
Pont-sur-Seine

Poloha

Obec má rozlohu 16,15 km². Najvyšší bod je položený 208 m n. m. a najnižší bod 63 m n. m.

Obyvateľstvo

Počet obyvateľov obce je 993 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vérines

Poloha

Obec má rozlohu 13,35 km². Najvyšší bod je položený 39 m n. m. a najnižší bod 4 m n. m.

Obyvateľstvo

Počet obyvateľov obce je 1 857 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Douy

Poloha

Obec má rozlohu 6,84 km². Najvyšší bod je položený 146 m n. m. a najnižší bod 97 m n. m.

Obyvateľstvo

Počet obyvateľov obce je 563 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vladimir Viktorovič Lesevič

Vladimir Viktorovič Lesevič (* 1837 - † 1905) bol ruský filozof, predstaviteľ pozitivizmu. Filozofia podľa Leseviča napomáha tvorbu uceleného chápania sveta tým, že zjednocuje pojmy vytvorené špeciálnymi vedami, čiže pozitívnym poznaním.
Lesevič nadväzoval na Comta, A. Riehla, Avenaria, J. Petzoldta, Lavrova a Michajlovského.
Le Héron

Poloha

Obec má rozlohu 10,72 km². Najvyšší bod je položený 183 m n. m. a najnižší bod 62 m n. m.

Obyvateľstvo

Počet obyvateľov obce je 242 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Svantovítova skála

Ochrana

Predmetom ochrany je význačný a esteticky pôsobivý skalný odkryv pieskovca s výškou až 12 m, ktorý vznikol vypreparovaním z okolitých hornín pri selektívnom zvetrávaní.
Dobrá studně

Ochrana

Predmetom ochrany je pastvinná lada s vresom obyčajným a vemenníkom dvojlistým, hniezdisko vzácnej ľabtušky lúčnej, vo vodnej nádrži sa vyskytuje veľmi ohrozený mlok obyčajný.
Wimshurstov generátor

Princíp

Generátor pozostáva z dvoch diskov, ktoré sa točia v protismere, čím sa na kontaktoch pripojených vodičov vytvárajú až niekoľkocentimetrové elektrické iskry.
Chemilli

Poloha

Obec má rozlohu 10,92 km². Najvyšší bod je položený 143 m n. m. a najnižší bod 93 m n. m.

Obyvateľstvo

Počet obyvateľov obce je 213 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Port-sur-Seille

Poloha

Obec má rozlohu 6,37 km². Najvyšší bod je položený 228 m n. m. a najnižší bod 177 m n. m.

Obyvateľstvo

Počet obyvateľov obce je 228 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Havránkovský potok

Prameň

Tečie v juhozápadnej časti Strážovských vrchov, pramení v podcelku Zliechovská hornatina, v časti Basky, na východoseverovýchodnom svahu Bukoviny (604,0 m n. m.) v nadmorskej výške približne 490 m n. m.

Opis toku

Od prameňa najprv tečie na sever, potom sa stáča na severozápad a preteká Havránkovou dolinou. V strednej časti doliny tečie západným smerom, následne vytvára oblúk ohnutý na sever, na krátkom úseku sa rozvetvuje na dve ramená a v dolnej časti doliny už tečie juhojuhozápadným smerom. Napokon sa východoseverovýchodne od obce Petrova Lehota vlieva v nadmorskej výške cca 336 m n. m. do Machnáča.
Braine-l’Alleud

Obyvateľstvo

Braine-l'Alleud má približne 37728 obyvateľov (2008).
Ladislav Snopek

Ladislav Snopek (* 10. december 1919, Mařatice – † 4. október 2010, Bratislava) bol slovenský sochár a medailér.
Lincoln automobiles

Lincoln automobiles (skrátene Lincoln) je americká značka aút vyššej triedy a štátnych limuzín. Lincoln automobiles je dcérska spoločnosť koncernu Ford, ktorý sídli v Dearborn, Michigan, USA.

História

V roku 1917 založil Henry M. Leland so svojím synom Wilfriedom firmu Lincoln Motor Company, ktorú pomenoval po Abrahamovi Lincolnovi, 16. americkom prezidentovi. Zo začiatku firma vyrábala letecké motory Lincoln Liberty L8 a Liberty L12, ktoré sa používali v amerických lietadlách prvej svetovej vojny.
Premenná hviezda typu Mira

Premenné hviezy typu Mira sú premenné hviezdy pomenované podľa hviezdy Mira zo súhvezdia Veľryba. Sú to pulzujúce premenné hviezdy s veľmi dlhou periódou pulzácii, ktoré sú takmer pravidelné (priemerná perióda vychádza na 284,61 dňa) a magnitúdou v maxime vo viditeľnej oblasti nad 2,5ᵐ. Zaujímavosťou je, že v centre Galaxie majú tieto premenné hviezdy kratšie periódy než na okrajoch.
Tieto hviezdy sú staré červené obry spektrálnych tried K a M a mávajú pretiahnutý tvar podobný vajcu. Vzhľadom na nízke teploty na ich povrchoch sú to intenzívne zdroje infračerveného žiarenia.
Saint-Ambreuil

Poloha

Obec má rozlohu 18,26 km². Najvyšší bod je položený 217 m n. m. a najnižší bod 175 m n. m.

Obyvateľstvo

Počet obyvateľov obce je 533 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bohumila Tauchmannová

Zo života

Absolvovala Gymnázium V. Paulínyho Tótha v Martine a Vysokú školu ekonomickú v Bratislave. V rámci podnikania sa venuje riadeniu a organizácii odborných, vzdelávacích podujatí a poskytovaniu komplexných marketingových služieb. Špecializuje sa na poradenstvo a realizáciu projektov spoločenskej zodpovednosti. Je autorkou a koordinátorkou národných vzdelávacích projektov Kvalita z našich regiónov, Pýtajme si slovenské, Na veku záleží, Odpad je surovina a Remeslo má zlaté dno. Je dlhoročnou občianskou aktivistkou a zakladajúcou členkou Vidieckej platformy a OZ Kvalita z našich regiónov. Pracuje aj vo viacerých organizáciách združujúcich zamestnávateľov v obchode a potravinárskom priemysle. Je členkou predstavenstva Zväzu obchodu Slovenskej republiky.
19. septembra 2018 oznámila, že vyzbierala 15 tisíc podpisov potrebných na kandidatúru na prezidenta v prezidentských voľbách v roku 2019. Kandidovala ako občianska kandidátka.

Rodina

Je vydatá za manžela Miroslava.

Ocenenia

Za národné vzdelávacie projekty Kvalita z našich regiónov a Pýtajme si slovenské bola dvakrát (za rok 2013 a za rok 2017) nominovaná na ocenenie Krištáľové krídlo v kategórii Hospodárstvo, ktoré sa udeľuje osobnostiam Slovenska v jedenástich kategóriách.
Megabajt

Definícia

1 megabajt = 10⁶ bajtov.
V minulosti bola jednotka megabajt používaná vo význame 2²⁰ bajtov (1024 kilobajtov). V súčasnosti sa ale presadzuje trend používania jednotky MiB (mebibajt) pre 1 024 KiB, aby mohla predpona mega (MB) zostať chápaná ako 1 000 kilobajtov.
Brod

Brod je miesto na rieke alebo potoku dostatočne plytké na to, aby sa tam vodný tok dal prekonať peši, na koni alebo inom zvierati či vozidlom. Často býva pre dopravu stavebne upravené zarovnaním dna, v niektorých prípadoch jeho spevnením drevom, dláždením alebo panelmi.

Brod v miestnych názvoch

Slovo brod sa vyskytuje aj vo veľa miestnych názvov - napríklad Čierny Brod, Kráľov Brod, Krásny Brod na Slovensku; Havlíčkův Brod, Uherský Brod v Česku; v Británii Oxford (doslova Volský Brod) či Stratford; v Nemecku Frankfurt (Franský brod), Schweinfurt (Svinský brod) a podobne.
Félix Sánchez

Osaka 2007

Na MS v atletike 2007 skončil na druhom mieste časom 48,01 s, čo bol jeho najlepší výkon sezóny 2007.
Mávaidú

'Mávaidú' (maldiv. މާވައިދޫ‎) je jedným z obývaných ostrovov na atole Há Dálu na Maldivách. Počet obyvateľov je 528 (jún 2006), dĺžka ostrova 870 m, šírka 600 m. Vzdialenosť od hlavného mesta Male je 262.67 km.
Happy

Kompozícia

Skladbu „Happy“ napísal a produkoval Williams, pričom sprievodný spev vykonali Rhea Dummett, Trevon Henderson, Ashley L. Lee, Shamika Hightower, Jasmine Murray a Terrence Rolle. Skladba bola digitálne upravená a aranžovaná Andrewom Colemanom a Mikom Larsonom, ktorý ju tiež nahral s asistenciou Matthewa Desrameauxa v Circle House Studios v Miami na Floride. Skladba bola neskôr mixovaná Lesliem Brathwaitem v Music Box Studios v Atlante v Georgii.
Skladba „Happy“ je dlhá 3 minúty a 53 sekúnd, s tempom 160 úderov za minútu. Je napísaná v tónine F mol a Williamsove vokály sú v rozsahu od F₄ do C₅.